Vilniaus Sofijos Kovalevskajos progimnazija\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_ \_ Galina Kirilova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

švietimo įstaigos vadovo vardas ir pavardė)

**METŲ VEIKLOS ATASKAITA**

\_2022-01\_\_\_\_\_Nr. \_\_\_\_\_\_\_\_

(data)

Vilnius\_\_\_\_\_\_\_\_\_\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |
| --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  2021 m. – paskutiniai progimnazijos 2017-2021 m. strateginio plano įgyvendinimo metai. Stengdamiesi sėkmingai įvykdyti strateginio plano tikslus ir uždavinius, 2021 metais siekėme tikslo:  *Efektyvinti mokytojų, klasių vadovų, pagalbos specialistų ir tėvų (globėjų, rūpintojų) bendradarbiavimą, užtikrinant mokinių visuminę pažangą, saugumą ir savivaldumą mokantis.*  Tikslui pasiekti buvo iškelti 3 uždaviniai:  1. Tikslingai taikyti IKT, interaktyvų mokymą, tobulinant sąlygas ir įgyvendinant strategijas, padedančias mokiniams sėkmingai mokytis.  2. Ugdyti mokinių vertybines nuostatas, atsakingumą ir savarankiškumą, mokėjimo mokytis kompetenciją.   1. 3. Stiprinti nuolatinį bendruomenės sutelktumą, asmeninį tobulėjimą, tėvų, mokinių, mokytojų bendradarbiavimą, pedagoginę, socialinę, psichologinę ir karjeros planavimo pagalbą.   ***1 uždavinys. Tikslingai taikyti IKT, interaktyvų mokymą, tobulinant sąlygas ir įgyvendinant strategijas, padedančias mokiniams sėkmingai mokytis.***  Uždaviniui įgyvendinti buvo numatyti 3 žingsniai, suplanuota 18 įgyvendinimo priemonių. Veiklos įgyvendintos 82 %. Tam įtakos, be abejo, turėjo nuotolinis ugdymas. 86 % mokytojų teikė papildomas individualias konsultacijas mokiniams. Vidaus įsivertinimo rezultatai rodo, kad 87% mokinių, 83% mokytojų nuotolinį ugdymą vertina teigiamai. Lapkričio – gruodžio mėnesiais buvo skirtos lėšos ir organizuotos papildomos įvairių dalykų konsultacijos, kurios padėjo mokiniams kompensuoti praėjusiais mokslo metais patirtus mokymosi praradimus.  Didelis pasiekimas, kad visi mokytojai perėjo nuo ZOOM platformos naudojimo progimnazijoje prie *Microsoft Office 365,* maksimaliai pritaikytos švietimo poreikiams, VMA (virtualios mokymosi aplinkos), teikiama technologinė ir administracinė pagalba mokiniams, mokytojams, tėvams, organizuotas mokymų ciklas, įsigytos priemonės: hibridinės klasės įranga, 30 nešiojamų kompiuterių, planšetės, 4 robotukai, 3 interaktyvūs žemėlapiai ir kt. Teigiamai vertinamas ir mokinių bei mokytojų virtualių edukacinių aplinkų ,,Eduka klasė“, „Ugdymo sodas“ , e-mokykla.lt, EMA pratybų naudojimas ugdymo procese, atsisakant popierinių pratybų ir ugdant mokinių mokymosi kompetencijas bei siekiant ugdymo turinio pamokose įvairovės: 95,4% mokinių ir 65 % mokytojų naudoja EMA ir EDUKA klasės pratybas per pasaulio pažinimo, lietuvių, anglų kalbos ir matematikos pamokas. Tam panaudota 5149 eurai mokinio krepšelio lėšų. Mokytojų ir mokinių nuotolinio ugdymo geroji patirtis apibendrinta ir įvertinta progimnazijos 2021m. birželio 16 d. mokytojų patirties mainų konferencijoje ,, Nuo tradicijos prie pokyčio“ , kurioje patirtimi dalinosi 11 mokytojų, buvo nustatytos problemines sritys, galimybės ir kryptys. Vyko 4 mini mokymai mokytojams įvairių TEAMS įrankių naudojimo galimybėms pamokose, klausimynų, užduočių sudarymo, VIP matavimo, YouTube naudojimo olimpiadose, konkursuose, aplinkų Padled, Kahoot, Quizizz ir kitų efektyvus naudojimas pamokose – mokymus organizavo progimnazijos mokytojai, dalindamiesi savo atradimais ir gerąja patirtimi.  Siekiant skatinti bendradarbiaujančios lyderystės kompetencijomis grįstą aplinką, pasitikėjimu paremtą mokyklos kultūrą, jau kelintus metus iš eilės buvo taikomas veiksmingiausias mokytojų mokymosi metodas ,, Kolega – kolegai“, padedantis siekti mokyklos strateginių tikslų, mokytojų kompetencijų tobulinimo. 50 mokytojų savanoriškai, remdamiesi pasitikėjimo, geranoriškumo principu jungėsi į poras ir mokėsi vieni iš kitų refleksijos, tikslų ir uždavinių formulavimo, vertinimo ir įsivertinimo pamokoje, metodų įvairovės, aktyvinant mokinius, skatinant savivaldumą mokantis, pamokos planavimo ir kt. 90% sulaukė iš kolegos palaikymo, paskatinimo, naudingų patarimų ir net pagalbos.  ***2 uždavinys. Ugdyti mokinių vertybines nuostatas, atsakingumą ir savarankiškumą, mokėjimo mokytis kompetenciją.***  Uždaviniui įgyvendinti buvo numatyti 5 žingsniai, suplanuotos net 25 įgyvendinimo priemonės. Veiklos įgyvendintos 70 %. Kadangi 5-8 klasių mokiniai 8 mėnesius mokėsi nuotoliniu būdu, sunku buvo per nuotolį ugdyti jų vertybines nuostatas – daugelio veiklų poveikis ir nauda nerado gilesnio mokinių susidomėjimo ar planuoto rezultato. Bet remiantis 2021 m. plačiojo įsivertinimo rezultatais 92,9 % mokytojų teigia, kad mokinių tarpusavio, mokinių ir mokytojų, mokytojų tarpusavio santykiai grindžiami pagarba, pasitikėjimu, pastangomis suprasti kitą, geranoriškumu, rūpinimusi padedant ir dalijantis. 89,3 % mokytojų teigimu, mokykla atlieka svarbų vaidmenį formuojant pozityvų vaikų, paauglių elgesį ir užpildo jų gyvenimą prasmingomis veiklomis. 60 % stebėtų pamokų mikroklimatas įvardytas kaip stiprusis pamokos aspektas. Spalio, lapkričio mėnesį vyko gerų darbų, kultūringo ir mandagaus, paslaugaus elgesio savaitės, kurias organizavo socialinė pedagogė ir psichologė. Tradicinės progimnazijos šventės, gražiai ir estetiškai apipavidalintos, viešintos socialiniuose tinkluose: **Lietuvos valstybės atkūrimo diena, Lietuvos Nepriklausomybės atkūrimo diena**,Velykos, Mokslo ir žinių diena, Europos kalbų diena, Mokytojų diena , Tolerancijos diena, Kalėdos.  40 % mokytojų išklausė kvalifikacinį seminarą ,, Mokymosi savivaldumas. Ugdymo diferencijavimas, individualizavimas, suasmeninimas“. Metodinėse grupėse sutarta dėl šiuolaikinės pamokos bruožų ir 30 % stebėtų pamokų veiksmingai organizuojamas savarankiškas, savivaldus, individualizuotas ugdymas, bet negautas grįžtamasis ryšys, ar mokiniai įgijo žinių apie mokėjimo mokytis kompetenciją, kaip ją išsiugdyti, kiek mokinių įsivertino savo mokėjimo mokytis kompetenciją naudodami EDUKA dienyno VIP įrankį.  Sausio mėnesį 50 % mokytojų dalyvavo seminare apie projektinio metodo taikymo naudingumą mokinio pažangai ugdant bendrąsias ir dalykines kompetencijas ,, Praktinės tiriamosios veiklos projektinės patirtys, siekiant mokinių mokymosi pažangos“. Vasario ir kovo mėn. organizuotas seminaras mokytojų komandai ,, Formuojamojo ir apibendrinamojo vertinimo strategijos. Pažangos samprata ir jos vertinimo būdai“. Jame dalyvavo 50 % mokytojų ir tobulino vertinimo pamokoje kriterijus.  Kuriant bendradarbiavimo ir mokymosi kartu kultūrą, 2 kartus per metus organizuotos integruotas savarankiško ugdymo dienos 6a ir 7ac klasėse, siekiant ugdyti mokymosi ir asmeninę kompetencijas. Kiekvienam mokiniui sudaryta galimybė patirti mokymosi sėkmę, atrasti įvairius mokymosi būdus ir formas, mokytis dirbti grupėse. Savarankiško ugdymo dienos rezultatai buvo viešinami mokyklos erdvėse. 95 % mokinių vertina tokias ugdymo dienas kaip įdomias ir naudingas.  62 % mokinių buvo įtraukti į įvairių respublikinių ir Vilniaus miesto projektų veiklas, 11 % tapo olimpiadų ir konkursų nugalėtojais, laureatais. Į tarptautinio ERASMUS+ projekto ,,READING“ veiklas įtraukta apie 90 mokinių ir 7 mokytojai. 3, 4, 5 klasių mokiniai dalyvavo matematinių gebėjimų mokymosi projekte „Eduten Playground, 2c ir 7a klasės mokiniai dalyvauja kultūros projekte „Lietuvos totorių istorija ir kultūra“. Apie 60 % progimnazijos mokinių buvo įtraukti į darnaus vystymosi įgūdžių programą „Darni mokykla“. Jau 4 metus gaunamas Tautinių mažumų departamento prie Lietuvos Respublikos vyriausybės finansavimas kultūriniam projektui bendradarbiavimui su pietryčio Lietuvos mokyklomis.  Ugdant mokinių kūrybinį ir kritinį mąstymą, stiprinant mokytojų kompetencijas kurti gilų, tyrinėjimu, dialogu, bendradarbiavimu, savarankiškumu grįstą ugdymą įvairiose aplinkose, į 2021 m. programos ,, Tyrinėjimo menas“, projektą įtraukta 32 8b mokiniai ir 12 mokytojų, kurie rezultatus pristatė mokyklos bendruomenei, dalyvavo šalies konferencijoje, tyrinėjo, kūrė, reflektavo.  Iki 2022 m. pratęstas tarptautinis Erasmus+ projektas READING ( Rumunija, Turkija, Lietuva, Ispanija ir Bulgarija) vykdė suplanuotas veiklas COVID-19 pandemijos sąlygomis per kalbos dalykų integraciją, trumpalaikius projektus. Įgyvendinta 90 % veiklų. Į projektą įtraukta 30 % skirtingo amžiaus grupių mokinių, kurie tobulino komunikavimo anglų, lietuvių, rusų kalba gebėjimus. Rezultatus galima pamatyti mokyklos, projekto READING elektroniniuose tinklapiuose: <http://www.sofijoskovalevskajosmokykla.lt/>, <https://padlet.com/ivonafearon/qyv0lz4or9i9qbpm> ir  <https://readingcorner68.wixsite.com/website>  Pradėtos planuoti ir vesti integruotos lietuvių kalbos, etikos, geografijos, technologijų ir matematikos pamokos siekiant ugdymo turinio įvairovės, mokinių savarankiškumo, kūrybiškumo skatinimo bei komunikavimo lietuvių kalba įgūdžių ugdymo.  ***3 uždavinys.*** ***Stiprinti nuolatinį bendruomenės sutelktumą, asmeninį tobulėjimą, tėvų, mokinių, mokytojų bendradarbiavimą, pedagoginę, socialinę, psichologinę ir karjeros planavimo pagalbą.***  Uždaviniui įgyvendinti buvo numatyti 4 žingsniai, suplanuotos 23 įgyvendinimo priemonės. Jos įgyvendintos apie 80 %. Dirbant nuotoliniu būdu laiku buvo reaguojama į iškilusias netinkamo elgesio, blogo lankomumo ar mokymosi problemas, tačiau 5-8 klasėse dirbančių mokytojų konsiliumai nebuvo organizuojami, nes nebuvo poreikio. Buvo ieškoma naujų pagalbos teikimo formų, galimybių ir jų veiksmingumas pasiteisino, nes mokslo metų pažangumas yra 100 %.  2021 m. buvo gausūs iš Baltarusijos atvykusių užsieniečių skaičiumi. Šių mokinių adaptacija vyksta sklandžiai, nors pastebimas programų neatitikimas. Daugiausia sunkumų kilo lietuvių kalbos mokytojams, nes kiekvienoje pamokoje reikėjo pritaikyti ugdymo turinį, rasti laiko šių mokinių ugdymui. Papildomai visiems iš užsienio atvykusiems mokiniams 2 kartus per savaitę organizuojami papildomi lietuvių kalbos moduliai, siekiant formuoti kalbėjimo, skaitymo, rašymo įgūdžius.  Mokslo metų pradžioje progimnazijos psichologė Mokytojų tarybos posėdyje skaitė pranešimus temomis „Kaip padėti pirmokui adaptuotis mokykloje“, „Kaip padėti penktokui adaptuotis mokykloje“. Pateiktos rekomendacijos buvo naudingos. Adaptacija įvardinta kaip dar tebevykstantis procesas, bet įvertintas teigiamai.  Remiantis klasių vadovų ataskaitomis padaryta išvada, kad 75 % tėvų glaudžiai bendradarbiauja su mokytojais, klasių vadovais, susirinkimuose kalbama apie vaikų mokymosi motyvacijos kėlimą, amžiaus, raidos ypatumus, kultūringą elgesį, vertybių formavimą, gyvenimo įgūdžių ugdymą, socializaciją, bendravimą ir toleranciją. Klasių vadovų metodinės grupės susirinkime aptarti seminarų „Kaip bendrauti su sudėtingais tėveliais“, ,,Kaip užtikrinti vaiko teises ugdymo/švietimo įstaigoje“ medžiaga.  Nuotolinio mokymosi metu buvo organizuota 14 trišalių *Mokinys –Tėvas – Pagalbos specialistas/mokytojas dalykininkas* – pokalbių, 4 pokalbiai – *Klasės vadovas – Tėvas – Pagalbos specialistas*, vyko 3 dirbančių klasėje mokytojų konsiliumai sprendžiant iškilusius mokymosi sunkumus.  Per metus organizuota 17 klasės valandėlių, skirtų karjeros ugdymui, organizuotos 9 išvykos ir užsiėmimai pagal karjeros ugdymo programą.  2021 m. sėkmingai baigėme 2017-2021 m. strateginio plano įgyvendinimą. | plano ir metinio veiklos plano įgyvendinimo kryptys ir svariausi rezultatai bei rodikliai) |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Plėtoti sąlygas kokybiškam ugdymui(si) ir kiekvieno mokinio individualios pažangos augimui, skatinant bendradarbiavimą su tėvais ir plėtojant pagalbos mokiniui sistemą. | Mokinių individualios pažangos stebėjimo ir fiksavimo pamokose diegimas naudojant EDUKA dienyno įrankius.  Mokiniams teikiama mokymosi pagalba atsižvelgiant į padarytą pažangą ir gebėjimus.  Skatinamas bendradarbiavimas su tėvais, siekiant individualios kiekvieno mokinio pažangos. | 1. Stebėtos ir aptartos bent 50 % mokytojų pamokų.  Mažiausiai 60 % mokytojų naudoja  EDUKA dienyno įrankius VIP matuoti.  2. Parengtos kiekvieno trimestro mokinių akademinių pasiekimų ataskaitos ir jų analizė, mokytojų tarybos posėdžiuose, MG susirinkimuose numatytos priemonės pasiekimams gerinti.  3. Parengti individualaus ugdymo planai mokiniams, nepasiekusiems per trimestrą bent minimalaus žinių lygio.  4. 90-100 % mokinių, turinčių specialiųjų ugdymosi poreikių, gauna specialistų pagalbą ir visi yra pažangūs.  5. Organizuotos 3-4 tėvų dienos, sudarytos galimybės gauti individualią mokytojų ir specialistų konsultaciją kiekvienam pageidaujančiam tėveliui. | 1. 2021 m. stebėjau 32 įvairių mokytojų pamokas – tai sudaro 60 % mokytojų (20 pamokų vyko nuotoliniu būdu), surašyti stebėtų pamokų protokolai, pamokos detaliai aptartos su mokytojais, numatytos tobulintinos kryptis.  Mokslo metų gale apie 70 % 5-8 klasių mokytojų naudojo EDUKA dienyno įrankį vaiko individualiai pažangai matuoti (VIP) – dienyno tikrinimo duomenys. Rezultatai nuolat buvo aptariami su mokiniais. Nuo rugsėjo 1 d. EDUKA dienynas neegzistuoja, metodinė taryba priėmė sprendimą dėl kito VIP fiksavimo būdo.  2. Pasiekimų ataskaitos, akademinių rezultatų analizė pristatytos bendruomenei per 2021-03-22; 2021-06-09; 2021-06-17; 2021-12-07 vykusius mokytojų tarybos posėdžius. Kiekviena metodinė grupė, pasibaigus trimestrui, kruopščiai analizuoja savo dalyko rezultatus, numato priemones pasiekimams gerinti. Priimtas sprendimas tarpines pasiekimų ataskaitas talpinti tam tikroje TEAMS vietoje, kad nuolat galima būtų su jomis dirbti visų dalykų mokytojams, analizuoti rezultatų gerinimą.  3. Kovo mėn., pasibaigus II trimestrui, parašyti penki individualūs ugdymo planai nepažangiems 5-8 klasių mokiniams, trečią trimestrą visi šie mokiniai baigė sėkmingai. Po III trimestro buvo tik vienas mokinys su neigiamu įvertinimu, jam sudarytas individualus ugdymo planas, kreipėmės pagalbos į specialistus, PPT jam nustatė specialiuosius ugdymosi poreikius, dabar vaikui pritaikyta ugdymo programa. Gruodį, pasibaigus šių mokslo metų pirmam trimestrui parašyta 11 individualių ugdymo planų, įtraukta specialistų pagalbą.  4. Visi mokiniai, turintys spec. poreikių, mokydamiesi nuotoliniu būdu, turėjo savo kuratorius, kurie padėjo įveikti sunkumus, konsultavo mokinius. Keturiems iš jų nuotolinio ugdymo(si) metu buvo sudarytos sąlygos mokytis mokykloje ir čia gauti specialistų pagalbą. Visi jie sėkmingai baigė mokslo metus.  5. 2021 m. vyko 4 tėvų dienos,  dėl karantino jos visos vyko nuotoliniu būdu, tėvai jungėsi labai aktyviai:  2021-02-25 Dalyvaujant klasių vadovams, mokytojams, pagalbos specialistams vyko pokalbiai ir konsultacijos šiomis temomis: „Racionali mityba“, „Imuniteto stiprinimo būdai“, „Žalinga socialinė aplinka ir įpročiai“, „Patyčių ir smurto prevencija“, „Tėvų pagalba sprendžiant klasės kolektyvo problemas“.  2021-05-13 Tėvų dienos konsultacijų temos: „Neformaliojo ugdymo būrelių veikla ir pasiūla vasarai ir naujiems mokslo metams“.  4 klasės tėvams: „Būsimasis penktokas – pasikeitimai, adaptacija, naujovės“.  2021-09-15 Tėvų dienos konsultacijų temos: „2021-2022 m.m. progimnazijos tikslai ir uždaviniai“; „Kaip tėvai gali padėti vaikui mokytis“; „Specialistų pagalba mokantis:“  2021-11-18 Tėvų dienos konsultacijų temos „Bendravimo ir bendradarbiavimo kultūra“; „Kultūra, kuri įgalintų ir padėtų visiems progimnazijos mokiniams sėkmingai mokytis ir bendrauti besikeičiančiomis sąlygomis, prisiimti atsakomybę už mokymosi rezultatus“.  Per kiekvieną tėvų dieną sudaromas interaktyvus tėvų, norinčių gauti specialisto ar tam tikro mokytojo konsultaciją, tvarkaraštis su prisijungimo nuoroda nurodytu laiku. |
| 1.2. Plėtoti darnią progimnazijos bendruomenės kultūrą, siekiant pozityvaus socialinio emocinio mikroklimato progimnazijoje | Skatinamas visų bendruomenės narių pageidaujamas elgesys.  Vykdoma veikla orientuota į socialinių emocinių kompetencijų ugdymą.  Šeimos įtraukiamos ruošiant ir įgyvendinant programas, puoselėjančias progimnazijos tradicijas. | 1. Progimnazija vykdo 2-3 nuoseklaus socialinio emocinio ugdymo programas.  2. Inicijuotos 2-4 įvairios skirtingo amžiaus mokinių bendravimo veiklos, siekiant palaikyti pozityvų emocinį mikroklimatą progimnazijoje.  3. Inicijuotos 2-3 veiklos, įtraukiančios šeimas į aktyvų progimnazijos gyvenimą.  4. Tyrimai rodys, kad 70-80 % mokinių jaučiasi progimnazijoje saugūs. | 1. Progimnazija 1-4 klasėse vykdo socialinių emocinių įgūdžių lavinimo ir smurto prevencijos programą „Antras žingsnis“, kuri padeda mažinti vaikų agresyvų elgesį, moko tinkamai reikšti jausmus ir taikiai spręsti problemas.  Visose 5-8 klasėse vykdoma vartojimo prevencinė programą „Savu keliu“.  Spalio – gruodžio mėnesiais pagal „Geros savijautos programą“ vyko socialinio emocinio ugdymo užsiėmimų ciklai: 1-os klasės turėjo eilę „Emocijų šokio“ užsiėmimų; 2-4 klasės važiavo į patirčių klasę mokytis valdyti emocijas: „Mintis – Emocija – Veiksmas“; 5-6 klasės dalyvavo juoko jogos užsiėmimų cikle; su 7-8 kl. mokiniais dirbo SMART komanda. 7c klasėje visą lapkričio mėnesį vyko „Vaikų ir paauglių individualaus bei grupinio psichologinio klimato mokykloje gerinimo“ užsiėmimai“, juos vedė Pal. Juozo Matulaičio socialinio centro paauglių dienos grupės „Tranzitas“ specialistai.  2. Inicijavau pilietinio ugdymo pamokas: vyresnių klasių mokiniai nuotoliniu būdu vedė pilietinio ugdymo pamokas 5-6 kl. mokiniams tema: „Lietuvos valstybės atkūrimo diena“ .  Inicijavau ir padėjau vykdyti nuotoliniu būdu projektą pradinėse klasėse „Auginam vienas kitą“ (pravedė vyresnių klasių mokiniai ir fizikos mokytoja), projektas skirtas Žemės dienai paminėti ir pakalbėti apie šiuolaikines ekologines problemas.  Palaikiau iniciatyvą, jau tapusią tradiciją, – „Solidarumo bėgimas“, kuri organizuoja VO „Gelbėkit vaikus“, surinktos lėšos į fondą, puoselėjamas solidarumas tarp skirtingų kultūrų, socialinės aplinkos ir įvairaus amžiaus moksleivių (bėgimą organizuoja 5-os klasės – pirmokams, 6-os – antrokams, 7-os – trečiokams, 8-os – ketvirtokams).  3. 2021-01-08 inicijuota ir organizuota netradicinė ugdymo diena „Mokomės iš tėvų“ – kiekvienoje klasėje užsiėmimus pagal savo pomėgius vedė tėveliai.  2021-05-13-20 inicijuota ir pravesta „Karjeros planavimo diena“. Aktyviai dalyvavo visų klasių tėveliai, organizuodami edukacinius užsiėmimus apie savo profesijas, praktinius užsiėmimus.  Birželį 9 iš 12 pradinių klasių organizavo gražias mokslo metų baigimo šventes, įtraukiant mokinių tėvelius, senelius (kiekviena klasė atskirai).  Gruodį inicijavau visą bendruomenę vienijančią labdaros akciją „Pasveikink vienišą Šeškinės senjorą(ę)“ – 55 senjorai gavo Kalėdines dovanas nuo progimnazijos bendruomenės (Vilniaus m. socialinės paramos centro padėka)  Palaikiau iniciatyvą dalyvauti „Gerojo lašelio“ akcijoje – surinkta parama onkologinėmis ligomis sergantiems vaikams, dalyvavo visa bendruomenė.  4. 2021m. mokinių apklausa (IQES online Lietuva platformoje) parodė, kad 72 % mokinių teigia, kad jiems patinka eiti į mokyklą, tą patvirtina ir 94 % tėvų. „Per paskutinius 2 mėnesius aš iš kitų mokinių nesityčiojau“, –  tvirtina 86 % mokinių, jų nuomonę palaiko 96 % tėvų. „Per paskutinius du mėnesius iš manęs mokykloje niekas nesityčiojo“, – teigia 85 % mokinių ir jiems pritaria 86 % tėvų. |
| 1.3. Skatinti mokinių kūrybinių ir pilietinių kompetencijų plėtrą. | Pilietinį ugdymą išplėsti neformaliu praktiniu veikimu.  Stiprinti mokinių kultūrinę patirtį, inicijuojant dalyvavimą kultūrinėse, pažintinėse, pilietinėse programose, siejamose su mokomaisiais dalykais ir progimnazijos strateginiais tikslais | 1. Viena netradicinė diena skirta pilietiniam ugdymui.  2. Inicijuoti edukaciniai renginiai (akcijos, parodos, minėjimai ir kt.), ugdantys kultūrinę brandą, pilietiškumą, socialinius įgūdžius, saviraišką.  3. Panaudota 80-100 % Kultūros paso lėšų, plečiant mokinių kultūrines ir pilietines kompetencijas.  4. Organizuotos mažiausiai 3-4 mokinių kūrybinių darbų parodos. | 1. Vasario 15 d. organizuota netradicinė Pilietinio ugdymo diena, visos pamokos 1-8 klasėse tą dieną buvo skirtos Lietuvai, jos istorijai, simbolikai, kultūrai, įžymiems žmonėms. Vieni mokėsi gimtadienio šokio, skirto Lietuvai, kiti dalyvavo viktorinoje „ Mano gimtinė Lietuva“, treti modeliavo Gedimino pilį 3D Cospaces.io programoje ir t. t.  2. Inicijuotas, parašytas ir laimėtas Tautinių mažumų departamento prie LR Vyriausybės projektas „Graži ta mūsų Lietuva“.  Tęsiamos veiklos pagal tarptautinį Erasmus+ „Reading“ projektą.  2021-03-22-26 72 mokiniai dalyvavo SEU olimpiadoje „Dramblys“ ( VšĮ „Pozityvaus ugdymo institutas“).  2021-04-26 vykdytas edukacinis užsiėmimas kartu su Nacionaliniu Lietuvos Didžiosios Kunigaikštystės valdovų rūmų muziejumi „Valdovas kalba su pasauliu“ (anglų k., dalyvavo 95 mokiniai).  2021 m. lapkritį inicijuotas dalyvavimas Tarptautinėje tolerancijos dienoje (2021-11-16 Tarptautinės Komisijos padėka)  Palaikiau iniciatyvą dėl mokinių dalyvavimo Respublikiniame filmų konkurse „Lietuvos istorinės asmenybės“ – 7a klasės mokiniai gavo paskatinamąjį piniginį prizą už filmą „Mortos Mindaugienės šeima“.  3. Kiekviena klasė iš Kultūros paso išleido nuo 5 iki 14 eurų vienam mokiniui. Dalis veiklų dėl karantino buvo atšauktos, neišnaudota liko apie  30 % pinigų.  4. Karantino laikotarpiu visos parodos buvo organizuotos virtualioje aplinkoje (progimnazijos internetinėje svetainėje):  3a, 4a kl. darbelių parodos, skirtos Vasario 16-ajai;  4b kl. piešinių ant sniego paroda, skirta Vasario 16-ajai;  2021-02-25 ir 2021-06-25 d. organizuotos kūrybinių darbų iš konstrukcinių medžiagų parodos;  2021-02-25 Dailės paroda „Žiemos poemos“;  2021-03-11 Atvirukų paroda, skirta Kovo 11-ajai;  2021-03-30 pirmokų darbelių paroda „Gandrai sugrįžo“;  2021-05-24 virtuali paroda „Contemporary art“ – ciklas apie šiuolaikinį aktualų meną;  2021-06-08 tarpmokyklinė paroda „Pratęsk atviruką“;  2021-12-20 3-4 kl. paroda progimnazijos fojė „Čiurlionio muzika mokinių piešiniuose“ ir kt. |
| 1.4.Glaudžiai bendradarbiaujant su mokinių savivalda, skatinti mokinių lyderystę. | Ugdomas pilietinis aktyvumas ir socialinė atsakomybė.  Mokinių savivaldos nariai įtraukiami į progimnazijos veiklos tobulinimo procesus. | 1. Įgyvendintos 2-3 mokinių savivaldos iniciatyvos.  2. Mokinių savivalda dalyvauja/inicijuoja 2-3 pilietines akcijas.  3. Mokinių savivalda dalyvauja, ruošiant strateginį, veiklos ir ugdymo planus.  4. Mokinių savivalda padeda organizuoti 2-3 aktyvias veiklas pradinėse klasėse.  5. Mokinių savivaldos atstovai dalyvauja miesto ir šalies renginiuose reprezentuojant savo progimnaziją. | 1. Mokinių savivalda sudaro 5-8 klasių mokiniai. Palaikiau mokinių iniciatyvas: budėjimas mokyklos valgykloje, sveikinimai Mokytojų dienos proga (pasveikinti išėję į pensiją ir jau nedirbantys progimnazijoje mokytojai).  2. Mokinių savivalda dalyvauja, organizuojant Sausio 13-osios minėjimą, Solidarumo bėgimą, vedant pilietinio ugdymo pamokas pradinių klasių mokiniams.  3. Trys mokinių savivaldos nariai (7-8 kl.) dalyvauja ruošiant svarbiausius progimnazijos dokumentus, su jais nuolat yra tariamasi.  4. Mokinių savivalda padėjo organizuoti ir pravedė užsiėmimą 1 kl. mokiniams „Saugus eismas“ (kartu su 6-ojo policijos komisariato atstovais).  Inicijavau mokinių savivaldos aktyvų dalyvavimą organizuojant „Gerų emocijų“ savaitę.  Savivalda inicijavo akciją „Sveiki atvykę į tolerancijos miestą“, paruošė meninę instaliaciją.  Gerinant emocinį mikroklimatą savivalda padėjo organizuoti užsiėmimą  „Bendraujame taikiai” 5 kl. mokiniams.  5. Mokinių savivalda aktyviai dalyvauja Respublikiniame projekte „Graži ta mūsų Lietuva“ kartu su kitomis Lietuvos mokyklomis, deramai reprezentuoja progimnaziją. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijavau dalyvavimą ir pateikiau paraišką dėl dalyvavimo projekte „Šiuolaikiškas matematinių gebėjimų ugdymas ir pažangos stebėsena“. Projektas įgyvendinamas su VšĮ Kultūros ir švietimo centru Vilniaus mokytojų namai, projekto partneris UAB „AIRO solutions“. | Mokytojai apmokyti dirbti su Eduten Playground platforma. Mokiniams atsirado papildoma galimybė įdomiai mokytis matematikos. 40 % mokinių teigia, kad jų matematikos žinios pagerėjo (mokinių apklausa). Visi 3 mokytojai, dirbantis su šia programa, pabrėžia programos naudingumą, efektyvumą. |
| 3.2. Inicijavau dalyvavimą VšĮ Vilniaus švietimo pažangos centro projekte „Vilniaus pokyčių mokyklos“. Esame pakviesti dalyvauti projekte. | Tęstinis projektas, veiklos suplanuotos dviem metams. Pasirinkome tobulinti formuojamojo vertinimo taikymą, subūrėme komandą, susipažinome su konsultantais mokslininkais, universiteto dėstytojais, pristatėme projekto viziją bendruomenei. Per metodines grupes planuojame įtraukti visus mokytojus į bendrą veiklą ir tikimės geresnių ugdymo(si) rezultatų. |
| 3.3. Palaikiau iniciatyvą ir sudariau sąlygas dalyvauti, laimėti ir sėkmingai įgyvendinti Tautinių mažumų departamento prie Lietuvos Respublikos Vyriausybės paskelbtą projektą, skatinantį tautinių mažumų kultūrų plėtotę  „Graži ta mūsų Lietuva“ (laimėta 2 000 eurų). | Atsirado puiki galimybė aktyviai pasireikšti progimnazijos mokinių savivaldai, organizuojant įvairias veiklas pagal projektą – tai mokinių saviraiškos, lyderystės ugdymas, vertybinių nuostatų formavimas. Visos veiklos buvo skirtos tarpkultūriniam bendradarbiavimui su Pietryčių Lietuvos mokyklomis stiprinti. Partneriais tapo Eišiškių Stanislovo Rapolionio gimnazija ir Butrimonių Anos Krepštul gimnazija |
| 3.4. Palaikiau mokytojų iniciatyvą tęsti tarptautinį „Erasmus+“ projektą, skirtą skaitymo gebėjimams gerinti. | Visus metus vyko progimnazijos mokytojų ir mokytojų iš Ispanijos, Turkijos, Bulgarijos, Rumunijos bendros veiklos, keliančios mokytojų kvalifikaciją, ugdančios mokinių kompetencijas. Dėl pandemijos daug veiklų vyko nuotoliniu būdu, bet mūsų mokytojų komanda gruodį buvo išvykusi į Ispaniją pasidalinti gerąja patirtimi ir pasisemti naujų žinių, mokiniai jungėsi per nuotolį. Išaugo mokinių susidomėjimas anglu kalba, projekto dalyviai perskaitė papildomas knygas, dalyvavo edukacinėse veiklose įvairiuose miesto bibliotekose. |